Kleuter verdrink in Vanderbijlpark | Maroela Media
Kleuter verdrink in Vanderbijlpark
'n 18 maande oue seuntjie het Dinsdagmiddag by 'n huis in Vanderbijlpark verdrink.
Russel Meiring, woordvoerder van ER24, het gesê die kind het aanvanklik by die huis in 'n residensiële kompleks verdwyn.
"Die ouma en bure het hom later in 'n swembad gevind. Sy was reeds besig met KPR op die seuntjie toe paramedici by die toneel opgedaag het," het Meiring verduidelik. "Paramedici het by haar oorgeneem, maar hulle het 'n uur lank tevergeefs gespook om die kind by te bring."
Die seuntjie is op die toneel dood verklaar.
Ek hoop nie iemand gaan nou weer die ouers kritiseer of blameer nie. Ongelukke gebeur, oral in ons samelewing.
Ek het ook my seun, baie lank terug, op 15 mnde so verloor.
Dit is BAIE hartseer. Sterkte aan die ouers.
Mag ons ten minste net leer uit sulke gebeure dat dit ter enige tyd na ons kant toe kan kom. Dit gebeur so maklik dat die een dink die kind is by die ander persoon en andersom. Selfs 'n emmer- of skottel water is genoeg vir verdrinking. Bykans 50 jaar gelede het die bure oorkant die straat met 'n baba wat net kon kruip vir ons kom vra of dit ons baba is wat toe so was. Die hek en draadheining was ondeurdringbaar . Tot vandag toe weet ons nie hoe daardie BABA daar uit gekom het. Skuifhekke wat omval,… Lees meer »
Nee JA niemand geen niemand mos die skuld nie, 'n 18jarige kind word net so gelos op sy eie en niemand kom agter hy is nie meer by hulle nie…..daar waar 'n swembad is moet mens mos weet dat daar behoorlike veiligheid moet wees, en tweedens kinder is baie lief vir water…… Ek oordeel nie en jammer oor jou kind ook….. ek dink net elke mamma verskil maar, ek is een van daardie wat nie my kinders uit my oog uit laat verdwyn het nie veral nie toe hulle klein was nie, nou is hulle groot…..Sterkte aan die familie …….… Lees meer »
Dit is tragies die gebeure. Dan kry mens steeds selfsugtige mense, wat eerder 'n mooi swembad sonder 'n net wil hê, as om 'n veilige swembad te hê en so 'n lewe spaar. Word wakker asseblief en hou op aan jouself te dink.
Regtig?! Mag niemand kritiseer nie? Ek lees ELKE DAG van ñ kind wat erens verdrink. Ek het self 3 kinders en ons het ñ swembad en ek gaan nie eers alleen na agter saam met hulle nie. Daar is altyd 2 volwassenes wanneer ons na die swembad area gaan want logika sê vir my 1 mens alleen kan nog ñ kramp kry of hartaanval of gly en val en bewusteloos wees en wat dan van die kleintjies. Hoeveel kinders moet nog verdrink?! Ek is al briesend as ek so iets lees. Onder oë weg geraak… Kon haar of hom nie… Lees meer »